R O M Â N I A                                                                                                                                                                                                                    

[image: image1.jpg]

P R I M A R

Nr. 11.258/12.12.2022                                                                                            

REFERAT  DE APROBARE 

a proiectului de hotărâre privind aprobarea „Agendei principalelor manifestări cultural-artistice, sportive și de tineret în perioada 1.01.2023-31.12.2023” finanţată din bugetul local de venituri şi cheltuieli.

Cultura și arta, obiceiurile și credința, frumusețea și înțelepciunea construiesc patrimoniul cultural tradițional al unei comunități.

Diversitatea și complexitatea paletei numeroase de activități, evenimente și manifestări culturale, sociale, sportive și educative, organizate în cadrul agendelor cultural-sportive și de tineret  din ultimii ani,  au reușit să atragă un public larg, să promoveze și să valorifice zestrea culturală a orașului Deta, dar și sportul, educația și viața socială a localității. 

Proiectele, programele, activitățile și manifestările culturale, sportive, sociale și educative prevăzute în Agenda principalelor manifestări cultural-artistice, sportive și de tineret pentru anul 2023, își propun să valorifice evenimente culturale și sportive devenite deja tradiție în localitatea noastră, să contribuie la îmbunătățirea situației organizatorice, precum derularea proiectelor de infrastructură și să aducă inovație cetățenilor orașului Deta și a satului Opatița în ceea ce privește activitatea culturală, sportivă și educative. Prin urmare, aceste evenimente vor fi organizate la un nivel de complexitate mai ridicat apropiindu-se de necesitățile și dorințele comunității, pentru a oferi unui public cât mai larg liberul acces la manifestări culturale, educative și sportive de calitate  care vor contribui la conservarea, valorificarea și promovarea culturii orașului Deta.
          În conformitate cu prevederile art. 129, alin. (2), litera d), alin. (7), literele d) și f) din O.U.G nr. 57/2019 privind Codul administrativ, am iniţiat proiectul de hotărâre privind aprobarea „Agendei principalelor manifestări cultural-artistice, sportive și de tineret în perioada 1.01.2023-31.12.2023” și îl propun spre adoptare Consiliului local al orașului Deta.

P R I M A R,

Petru Roman

